《约庵促予西行且有早归之约诗以答之》
明代·顾清

风波踪迹病中身，归卧青山荷主恩。砻石方思豫丘首，赐环何意复衡门。

西风建业追游地，斜日吴江别酒尊。愿托馀光照衰朽，杖藜还绕陆家村。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。